Lauseenvastikkeet

**1) Referatiivinen lauseenvastike**

Myönteinen *että*-lause voidaan lyhentää referatiiviseksi lauseenvastikkeeksi. Päälauseen verbi ilmaisee usein esimerkiksi **sanomista**, **ajattelemista** tai **huomaamista**.

**AKTIIVI**

**a)** Referoitava tekeminen **tapahtuu samaan aikaan / myöhemmin** kuin päälauseen tekeminen. Verbin muoto on VA-partisiipin genetiivi.

Päälauseessa ja *että*-lauseessa eri subjekti → lauseenvastikkeessa genetiivisubjekti

*Maija sanoi Mikon****olevan****kotona.*

*(~Maija sanoi, että Mikko on kotona.)*

*Minä luulin hänen****asuvan****Tampereella.*

*(~Minä luulin, että hän asuu Tampereella.)*

*Me kuulimme heidän****muuttavan****Turkuun.*

*(~Me kuulimme, että he muuttavat Turkuun.)*

Päälauseessa ja *että*-lauseessa sama subjekti → lauseenvastikkeessa omistusliite

*Heini uskoo****tekevänsä****oikein.*

*(~Heini uskoo, että hän*(=Heini itse)*tekee oikein.)*

*Minä tiedän****olevani****oikeassa.*

*(~Minä tiedän, että olen oikeassa.)*

*Luulen****ymmärtäväni****asian.*

*(~Luulen, että ymmärrän asian.)*

*Minä tiedän****sinun****olevan oikeassa.*

*(~Minä tiedän, että sinä olet oikeassa.)*

**b)**Referoitava tekeminen **on tapahtunut ennen** päälauseen tekemistä tai on jatkunut puhehetkeen asti. Verbin muoto on NUT-partisiipin genetiivi.

Päälauseessa ja *että*-lauseessa eri subjekti → lauseenvastikkeessa genetiivisubjekti

*Maija sanoi Mikon****olleen****kotona.*

*(~Maija sanoi, että Mikko oli/on ollut/oli ollut kotona.)*

*Minä luulin hänen****asuneen****joskus Tampereella.*

*(~Minä luulin, että hän oli asunut joskus Tampereella.)*

*Me kuulimme heidän****muuttaneen****Turkuun.*

*(~Me kuulimme, että he ovat muuttaneet Turkuun.)*

Päälauseessa ja *että*-lauseessa sama subjekti → lauseenvastikkeessa omistusliite

*Heini uskoi****tehneensä****oikein.*

*(~Heini uskoi, että hän*(=Heini itse)*teki oikein.)*

*Minä tiesin****olleeni****oikeassa.*

*(~Minä tiesin, että olin oikeassa.)*

*Huomasin****ymmärtäneeni****asian.*

*(~Huomasin, että olen ymmärtänyt asian.)*

**HUOM!**Negatiivinen lauseenvastike ei ole mahdollinen:

KYLLÄ:*Vain yksi väitti,****ettei****asia****ole****tärkeä.*

EI: *Vain yksi väitti asian****ei olevan****tärkeä.*

**PASSIIVI**

**a)** Referoitava tekeminen **tapahtuu samaan aikaan** kuin päälauseen tekeminen: ***-(t)tavan***

*Monet tietävät Suomessa****pelattavan****paljon jääkiekkoa.*

*(~Monet tietävät, että Suomessa pelataan paljon jääkiekkoa.)*

Verbimuoto: 1 kertoa > kerro-taan > kerro**tt**avan

2 syödä > syö-dään > syö**t**ävän

3 kuulla > kuul-laan > kuul**t**avan

4 pelata > pela-taan > pela**tt**avan

5 häiritä > häiri-tään > häiri**tt**ävän

6 paeta > pae-taan > pae**tt**avan

**b)**Referoitava tekeminen **on tapahtunut ennen** päälauseen tekemistä: ***-tun***

*Suomessa tiedetään****pelatun****jääkiekkoa ammattimaisesti jo vuodesta 1928 alkaen.*

*(~Tiedetään, että Suomessa on pelattu jääkiekkoa ammattimaisesti jo vuodesta 1928 alkaen.)*

Verbimuoto: passiivin -TU-muodon genetiivi: on pelattu > pelatun, on syöty > syödyn

**2) Temporaalinen lausenvastike**

Aikaa ilmaiseva *kun*-lause voidaan lyhentää temporaalirakenteeksi.

**a)**Lauseenvastike ilmaisee **samanaikaista tekemistä**. Verbin muoto on E-infinitiivin inessiivi.

Päälauseessa ja *kun*-lauseessa eri subjekti → lauseenvastikkeessa genetiivisubjekti

*Mikon****tullessa****kotiin Maija oli jo nukkumassa.*

*(~Kun Mikko tuli kotiin, Maija oli jo nukkumassa.)*

*Mikon****tiskatessa****Maija puhui puhelimessa.*

*(~Kun Mikko tiskasi, Maija puhui puhelimessa.)*

Päälauseessa ja *kun*-lauseessa sama subjekti —> lauseenvastikkeessa omistusliite

*Mikko lauloi****tiskatessaan****.*

*(~Mikko lauloi, kun hän*(=Mikko itse) *tiskasi.)*

**HUOM! Persoonapronominin**genetiivin jälkeen tulee omistusliite:

*Heikki söi****minun****tiskatessa****ni****.*

*(~Heikki söi, kun minä tiskasin.)*

**b)**Lauseenvastike ilmaisee **aikaisempaa tekemistä**. Verbin muoto on TU-partisiipin partitiivi.

Päälauseessa ja *kun*-lauseessa eri subjekti → lauseenvastikkeessa genetiivisubjekti

*Mikon****tultua****kotiin Maija heräsi.*

*(~Kun Mikko oli tullut kotiin, Maija heräsi.)*

*Mikon****tiskattua****astiat he menivät Pekan kanssa ulos.*

*(~Kun Mikko oli tiskannut astiat, he menivät Pekan kanssa ulos.)*

Päälauseessa ja *kun*-lauseessa sama subjekti —> lauseenvastikkeessa omistusliite

*Tiskattua****an****astiat Mikko meni ulos.*

*(~Kun Mikko oli tiskannut astiat, hän* (= Mikko itse)*meni ulos.)*

**HUOM! Persoonapronominin**genetiivin jälkeen tulee omistusliite:

*Heikki söi****minun****tiskattua****ni****.*

*(~Heikki söi, kun minä olin tiskannut.)*

**3) Finaalinen lauseenvastike**

*Miksi-*kysymykseen vastaava *että/jotta*-lause voidaan lyhentää finaalirakenteeksi. Verbin muoto on A-infinitiivi + translatiivi + omistusliite.

*Käyn kurssilla****oppia/kse/ni*.**(translatiivin -ks**i** > -ks**e**)

*(~Käyn kurssilla, jotta opin.)*

*Menimme taksilla****ehtiäksemme****ajoissa.*

*(~Menimme taksilla, jotta ehtisimme ajoissa.)*

*Elätkö****syödäksesi****vai syötkö****elääksesi****?*

*(~Elätkö, jotta voit syödä, vai syötkö, jotta voit elää?)*

**4) Modaalinen lauseenvastike**

Modaalirakenne vastaa kysymyksiin *Miten?, Kuinka?*tai*Millä tavalla?*Verbin muotona on E-infinitiivin **instruktiivi,** jonka sijapääte on –*n*.

merkitys A: mitä joku tekee samaan aikaan:

*Mikko istui kotona televisiota****katsellen****.*

*(~Mikko istui kotona ja katseli televisiota.)*

merkitys B: millä tavalla tekeminen tapahtuu:

*Maija tuli kotiin****itkien****.*

*(~Maija tuli kotiin niin, että itki.)*

*Bussiin on noustava****varoen.***

*(~Bussiin on noustava niin, että varoo.)*

**Harjoitus 1.**Muuta *että*-lauseet referatiiviseksi lauseenvastikkeeksi.

1. Tiedän, että Joulupukki on kotoisin Korvatunturilta.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Luulen, että opin paljon suomea tänä vuonna.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Uskon, että kevät tulee pian, vaikka vielä on tosi kylmää.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Ville sanoi, että hän on jo tehnyt kaikki kotitehtävät.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Kuulin, että he olivat leiponeet korvapuusteja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Minna toivoo, että hän saa nukkua viikonloppuna paljon.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Ystäväni ajattelevat, että minä teen hyviä ruokia.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Hän ei tiennyt, että minä olin jo käynyt kaupassa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Ville huomasi, että hän oli unohtanut maksaa sähkölaskun.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Näin, että koira kurkkii ikkunan takana.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Harjoitus 2**. Muuta *kun*-lauseet temporaaliseksi lauseenvastikkeeksi.

1. Katsoin televisiota samalla, kun laitoin ruokaa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Olin vihainen itselleni sen jälkeen, kun olin unohtanut ostoslistan kotiin.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Kun isä oli siivonnut koko asunnon, hän oli iloinen.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Kun perunat olivat kiehuneet tarpeeksi kauan, Oskari kaatoi kattilasta veden pois.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Matti tiskasi astioita, kun Ville pesi ikkunoita.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Vanhemmat kattoivat pöydän, kun lapset olivat avanneet kaikki joululahjat.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Eija katsoi televisiosta toimintaelokuvan, kun hän oli ottanut ruoan uunista.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Kun Marja oli ulkoiluttanut koiran, hän pesi sen tassut.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Iida teki kotitehtäviä, kun Eila tuli kotiin.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Minä teen kotitehtävät, kun olen levännyt tarpeeksi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Harjoitus 3**. Muuta *jotta*-lauseet finaaliseksi lauseenvastikkeeksi.

1. Minä vuokrasin pakettiauton, jotta saisin tuotua uuden sohvan kotiin.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Anneli varasi viikonlopuksi mökin Lapista, jotta hän pääsisi laskettelemaan.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Opiskelin yliopistossa ahkerasti, jotta saisin hyvän työpaikan, kun valmistun.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Aino osti moottorisahan, jotta hän voisi kaataa puun pihaltaan.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Mikko meni töiden jälkeen vaatekauppaan, jotta hän löytäisi uuden kravatin viikonlopun juhliin.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Marko luki koko illan tenttikirjaa, jotta hän menestyisi hyvin tentissä.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Postinkantaja käveli liukkaalla kadulla varovaisesti, jotta hän pysyisi pystyssä.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Ville luki koko Taru sormusten herrasta -kirjan viikonlopun aikana, jotta hän osaisi keskustella siitä tyttöystävänsä kanssa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Susanna osti uudet luistimet, jotta hän pääsisi luistelemaan Aurajoen jäälle.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Minä teen aina kotitehtävät huolellisesti, jotta oppisin paljon.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_